text: Samler protest-underskrifter
  25 september 2010 kl. 06.37
  Medlemmer af det danske mindretal er lørdag på gaderne i byerne i Sydslesvig for at samle underskrifter mod de planlagte besparelser på de danske skoler.
  I sommer demonstrerede omkring 15.000 mennesker mod de planlagte nedskæringer - dagens underskriftindsamling skal være med til at overbevise delstatsregeringen i Kiel om, at droppe besparelserne på de danske skoler.
  Besparelserne er efter dansk opfattelse i strid med København-Bonn erklæringen og diskriminerende overfor mindretallet. Både den danske regering, Sydslesvig-udvalget og Region Syddanmark har lagt pres på såvel forbundsregeringen i Berlin samt delstatsregeringen i Kiel for at få besparelserne taget af bordet.
  Underskrifterne bliver afleveret til delstatsregeringen til oktober.
  